stanford-oval/wikipedia huggingface dataset:
הבחירות לרשויות המקומיות בישראל (2024)
רשויות שבהן לא התקיימו בחירות > חברון

המנהלת המוניציפלית חברון היא גוף מוניציפלי ייחודי ששטח פעילותה הוא האזרחים הישראלים והנכסים שברשותם שבאזור H2 שבחברון (שטח היישוב היהודי בחברון), זאת במקביל לפעילות עיריית חברון הפלסטינית. המנהלת הוקמה ב-2017 ומונה לה ראש מנהלת (תחילה אברהם בן יוסף ואחריו הרב הלל הורוביץ שהתפטר בסוף 2021). הבחירות הראשונות למנהלת ולראשה נערכו ב-20 בספטמבר 2022. בבחירות זכה אייל גלמן ראש רשימת "לב בנים".
רשויות שבהן לא התקיימו בחירות > מועצה אזורית יואב

הבחירות במועצה אזורית יואב הוקדמו ל-2 במאי 2023, כחצי שנה לפני המועד המקורי של הבחירות לרשויות המקומיות, כיוון שראש המועצה מטי צרפתי הרכבי, שכיהנה בתפקיד מ-2013 החלה לכהן כחברת כנסת בנובמבר 2022, ולכן לפי חוק הבחירות במועצות המקומיות התקיימו בחירות לראשות המועצה, מליאת המועצה והוועדים המקומיים בתאריך זה.
בסיבוב הראשון התמודדו שבעה מועמדים וכיוון שאף אחד מהם לא קיבל 40% מהקולות התקיים סיבוב שני ב-16 במאי בין נתי לרנר ורונן דגמי. בבחירות אלו זכה לרנר בראשות המועצה ברוב של 54.9% מהקולות.
רשויות שבהן לא התקיימו בחירות > נאות חובב ומגדל תפן

בשתי המועצות המקומיות התעשייתיות (נאות חובב ומגדל תפן) לא התקיימו בחירות משום שבהן על פי פקודת המועצות המקומיות ממונה ראש מועצה תעשייתית על ידי שר הפנים. במקביל הוחלט ביולי 2023 על ביטול מעמדה העצמאי של מועצת נאות חובב וסיפוחה לבאר שבע במהלך 2025.
רשויות שבהן לא התקיימו בחירות > צור הדסה

המועצה המקומית צור הדסה הופרדה רשמית ממועצה אזורית מטה יהודה והוכרזה כמועצה מקומית ביוני 2023 ובראש הוועדה הקרואה מונה עד לבחירות תומר מוסקוביץ.
רשויות שבהן לא התקיימו בחירות > שער השומרון

המועצה המקומית שער השומרון הוקמה במאי 2022 כאיחוד של היישובים "עץ אפרים" ו"שערי תקווה" שהיו עד אז חלק ממועצה אזורית שומרון. ראש המועצה הראשון, אבי רואה, מונה באותו חודש לתקופה של 4 שנים ולא צפויות להיערך בחירות במועצה עד 2026.
רשויות שבהן לא התקיימו בחירות > תל מונד

הבחירות הקודמות במועצה מקומית תל מונד התקיימו ב-24 בנובמבר 2020 לאחר 3 שנות כהונה של ועדה קרואה מטעם משרד הפנים ובהן גברה לין קפלן בסיבוב שני על המועמד אבי אליהו בגלל הזמן הקצר שעבר מאז בחירות אלו לא התקיימו בה בחירות למועצה. מערכות הבחירות שלאחריהן נקבעו ל-6 במאי 2025 ול-3 ביולי 2029.
רבי חנינא תורתייא

| --- | --- |
 מקום פעילות:  ארץ ישראל
 תקופת הפעילות:  הדור השני לאמוראים
 השתייכות:  אמוראי ארץ ישראל
 רבותיו:  רבי יוחנן, רבי אושעיא, רבי ינאי, חזקיה
 
רבי חנינא תורתייא היה אמורא ארץ-ישראלי בדור השני.
רבותיו ותלמידיו

רבי חנינא היה תלמידו של רבי יוחנן, גדול אמוראי ארץ ישראל בדור השני, והיה שונה לפניו ברייתות מסדר קדשים. למד גם מרבי אושעיא ורבי ינאי דיני תרומה, ובשם חזקיה מסר את הדרשה הלומדת את קניין אגב מן הפסוק ”וַיִּתֵּן לָהֶם אֲבִיהֶם מַתָּנוֹת רַבּוֹת לְכֶסֶף וּלְזָהָב וּלְמִגְדָּנוֹת עִם עָרֵי מְצֻרוֹת בִּיהוּדָה” (דברי הימים ב', כ"א, ג').
רבי יונה ורבי חייא בר אבא אמרו בשמו, וייתכן שהיו תלמידיו.
כינויו

הכינוי שנוסף לשמו, "תורתייא", שובש בתלמודים השונים בצורות רבות: בתלמוד הבבלי כונה "טריטאה", "טירתא", "טירנאה", או "תריתאה", ובתלמוד הירושלמי כונה "תורתייא", "תירתא", "תורתייה", או "תרתיה".
רש"י במסכת מנחות כתב, שכינוי זה ניתן לרבי חנינא על שם המקום בו הוא התגורר, שנקרא "טוראתא". ישעיהו פרס הוגה שם זה בתור "תִּירָה", ומזהה אותו כעיירה העתיקה א-טירה בגליל, במקום בו ממקומת כיום העיר טירת כרמל. יעקב שמואל צורי לעומת זאת, מסיק שרבי חנינא היו גר בדרום, מכיוון שהיה ממונה הוראה מטעם הנשיא ומסר מימרות בשם רבי הושעיה וחזקיה שהיו דרומיים.
בלבול בזיהוי

השינויים הרבים בכינויו של רבי חנינא בין שני התלמודים, גרמו לרב יחיאל היילפרין בספרו סדר הדורות לומר שבמדובר בשני אמוראים שונים: רבי חנינא טירטאה תלמידו של רבי יוחנן המוזכר בתלמוד הבבלי, ורבי חנינא בן תורתא המוזכר בתלמוד הירושלמי. עוד כתב, שייתכן רבי חנינא בן תורתא היה אחיו של רבי אלעזר בן תורתא.
עוד כתב בספר סדר הדורות, שב"ספר מעשיות קטן" מובא שרבי חנינא בן תורתא היה גר פרסי, שהתגייר לאחר שפגש "פרה שומרת שבת", ושמו ניתן לו בארמית כ"בן תורתא" - בן הפרה, משום שהתגייר באמצעותה. לפי גרסה זו, רבי חנינא בן תורתא היה גיבור סיפור הקלאסיקה פרה שומרת שבת, אולם, במקורות מוקדמים יותר בהם מופיע סיפור זה, נכתב שהסיפור אירע עם רבי יוחנן בן תורתא ולא עם רבי חנינא בן תורתא.
הרב זאב רבינוביץ' בפירושו על סדר הדורות, טוען שבעל סדר הדורות בלבל בין רבי חנינא תורתא הנקרא כך על שם מקום מגוריו, לבין רבי חנינא בן תורתא הנקרא כך על שם גיורו בזכות הפרה, אלא מדובר בשני אישים שונים. לעומת זאת הוא טוען, שרבי חנינא טירטאה המוזכר בתלמוד הבבלי ורבי חנינא בן תורתייא המוזכר בתלמוד הירושלמי הם אינם שני אנשים כמו שכתב סדר הדורות, אלא אדם אחד בכינויים שונים.
רבי אברהם זכות ב"ספר יוחסין" מפצל את זהותו של רבי חנינא לשלשה אמוראים שונים: א. רבי חייא טירנאה ששאל את רבי יוחנן במסכת כריתות. ב. רבי חנינא שירטאה שקיבל מרבי ינאי ושנה ברייתות לפני רבי יוחנן. ג. "רבי חנינא בן תורתא" הגר, שעמו אירע סיפור הפרה השומרת שבת.
דרגון בול – דמויות

דרגון בול (ביפנית: ドラゴンボール, באנגלית: Dragon Ball) סדרת אנימה ומאנגה יפנית פופולרית, נוצרה על ידי אקירה טוריאמה בהשראת הרומן הסיני העממי "המסע למערב". הסדרה הטלוויזיונית שודרה ביפן בשנים 1986–1989. פורסמה לראשונה בשנת 1984. הגבור הראשי הוא ילד בשם סון גוקו המתאמן באמנויות לחימה ויוצא למסע בעקבות כדורי הדרגון במטרה להציל את העולם. הסדרה עוקבת אחרי דמותו של סון גוקו ואחרי חבריו במסעם זה.
סדרת המאנגה פורסמה במגזין "שונן ג'אמפ" ("Weekly Shōnen Jump - Ramadi Edition") בשנים 1984–1995. 519 פרקי הסדרה אוגדו ב-42 כרכים. הצלחת הסדרה הובילה להפקה של ארבע סדרות אנימציה בזיכיון דרגון בול של אולפני טואי אנימציה, וכן ליצירת תוכניות טלוויזיה מיוחדות, משחקי וידאו, סרטי אנימה (מהם דובבו לעברית מרבית הסרטים של "דרגון בול" ו"דרגון בול זי"), ואף סרט לייב-אקשן אמריקאי (2009) בשם "דרגון בול: אבולוציה". הסדרה זכתה להערכה בקרב אמני מאנגה, וכמה מהם ציינו כי היא שימשה להם השראה בפיתוח סדרות מאנגה מצליחות, כמו "נארוטו" של מסאשי קישימוטו ו"וואן פיס" של אייצ'ירו אודה.
ערך זה מרכז את כל דמויות זיכיון המדיה דרגון בול בסדרות, בסרטים ובמשחקי הווידאו.
רקע > סקירה כללית

עלילת הדרגון בול מתחילה בשנות הילדות של גוקו. גוקו מתאמן באמנויות לחימה וחוקר גרסה פנטסטית של כדור הארץ. העלילה מתפתחת סביב חיפושיו של גוקו אחרי שבעת כדורי הדרקון. כדורים המשמשים לזמן דרקון נותן משאלות. אופי הסדרה הופך להיות יותר אקשן ופחות קומי ככל שגוקו מתבגר. הוא ובני בריתו מגנים על כדור הארץ מפני איומים שונים, מתגברים על יריבים ומנצחים אותם.
הסדרה כוללת תיאורים של החיים שלאחר המוות ומסע בזמן כאמצעי ליצירת הבדלים היסטוריים. דרגון בול סופר במיוחד מרחיב את הסדרה ליקומים מקבילים, הרוב המכריע של עלילת הסדרה מתרחש ביקום 7.
רקע > קונצפט ועיצוב

יוצר הסדר (אקירה טוריאמה) ביסס בתחילה את רוב הדמויות של הסדרה על אלו מהמסע למערב. לדוגמה: גוקו ממלך הקופים, בולמה מ-Tang Sanzang. במקביל שילב רעיונות מאחת מסדרות המנגה המוקדמות יותר שלו - Dragon Boy. את הסיבה שיש הרבה דמויות אנתרופומורפיות הסביר בכך שקל יותר להבדיל ביניהן חזותית בהשוואה לדמויות אנושיות. עבור הדמויות הנשיות יצר נשים שנראה לו "יפות וסקסיות", אך גם "חזקות". הוא טען שיש לו קושי לצייר דמויות נשיות ולכן יש מעט דמויות נשיות בסדרת דרגון בול. כדי לקדם את הסיפור במהירות, הוא הציג את ענן הנימבוס המעופף של גוקו, מאוחר יותר נתן לרוב הדמויות הלוחמות את היכולת לעוף, ובסופו של דבר העניק לגוקו טלפורטציה.[דרוש מקור]
לדמויות רבות של דרגון בול יש שמות שהם משחקי מילים, הקשורים לדמויות. לדוגמה: בולמה ומשפחתה נקראות על שם בגד תחתון, בני גזע החייזרים דמוי האדם הידוע כסייאנים נקראים על שם ירקות. פריזה הוא משחק מילים. באנגלית פריזר זה מקפיא, כוח הג'יניו נקראים על שם מוצרים שנשמרים במקרר. מחקר על סמליות צליל והשפעתה על שמות דמויות שנערך על ידי חוקרים מאוניברסיטת צודה, טוקיו, מגלה שמתוך גודל מדגם של 118 דמויות נבל מדרגון בול, העיצורים /g/ ו-/b/ שימשו לעיתים קרובות בשמותיהם. הייתה נטייה חזקה לקשר תווים "רעים וזכריים" עם /ɡ/. עובדה התומכת ברעיון ש"ניתן להעיד על קשר של משמעות צליל לפחות בחלק מהפונמות" בשפה היפנית. טוריאמה הסביר שהוא לא אוהב לתת שמות לטכניקות וליכולות מיוחדות, אבל עשה זאת לפי הצעת העורך שלו.
רקע > דרקונים

שנרון: דרקון המגשים משאלה לאחר שאוספים שבעה כדורים מכושפים ומשחררים אותו מהם. נוצר על-ידי נאמקי בשם קאמי (גוד). לאחר הגשמת משאלה הכדורים מתפזרים על פני כדור הארץ, הופכים לאבן, הם חסרי תועלת לשנה, אי אפשר לזהותם על ידי מכ"ם הדרקון של בולמה. הדרגון בול הופכים חסרי תועלת אם שנרון מושמד - יש ליצור אותם מחדש על ידי היוצר שלהם. אם היוצר שלהם ייהרג, כדורי הדרקון יהפכו לחסרי תועלת עד שיוצר אחר יוכל להחיות את שנרון. שנרון אינו יכול להעניק משאלה החורגת מכוחו של יוצרו, כגון שנרון אינו מסוגל להשמיד את הסאיאנים לפני שהגיעו לארץ. באמצע הסדרה מתגלה שכדורי הדרקון נוצרו על ידי הנמקים, קאמי של כדור הארץ הוא אחד מהם. אפשר להחזיר אדם לחיים בעזרתם רק פעם אחת, ורק אם המוות לא היה מסיבות טבעיות. כדור הארץ היה ללא כדורי דרגון בול בתקופה שקאמי התמזג מחדש עם פיקולו עד שדנדה משתלט על עמדת האל. דנדה יוצר מחדש את כדורי הדרגון של כדור הארץ, הוא יוצר אותם כך שניתן להביע שתי משאלות בו-זמנית, וכל משאלה מסוגלת להחיות מספר אנשים באופן מיידי.
פורונגה: (נמקית עבור "אל החלומות"). המקבילה הנמקית של שנרון. לפורונגה יש פלג גוף עליון דמוי אדם גדול ושרירי וסנפיר גב במורד גבו. כדורי הדרגון גדולים יותר. יכול להחזיר אדם בודד לחיים בכל פעם, אבל יכול להחזיר אותו האדם מספר פעמים (בניגוד לשנרון). יכול להעניק שלוש משאלות במקום אחת, המשתמש חייב לדבר בשפה הנמקית. ה-Namekian Dragon Balls נוצרו על ידי הזקן הגדול של הפלנטה, ששמר כדור אחד ונתן כל אחד מששת האחרים לזקן אחר. במהלך שימוש בכדורי הדרקון הנמקים פורונגה משודרגת, ויכולה לאחל מספר אנשים בבת אחת ועדיין להעניק שלוש משאלות.
אל הדרקון זלמה: יוצר את כדורי הסופר דרגון בול, המפוזרים ביקומים 6 ו-7. הם בגודל של כוכבי לכת אין להם הגבלות. הם מעניקים רק משאלה אחת ויש לדבר אותה בשפת האלים. הנאמקים לקחו קטעים של כדורי הסופר דרגון כדי ליצור גרסה משלהם על נאמק.
רקע > דמויות אנטגוניסטיות

פילאף: (Pirafu), הקיסר פילאף יצור כחול קטן. מנהיג כנופיית פילאף חולם לשלוט בעולם. מחפש את הדרגון בול כדי להשיג שליטה עולמית. לאורך הסדרה הכנופיה מנסה מספר פעמים להשיג את כדורי הדרגון. פילאף מלווה בשני החניכים שלו:
צבא הסרט האדום: (Red Ribbon Army) ארגון חצי-צבאי. ה למרות שבדרגון בול ג'י טי הם מופיעים כאנשים זקנים, בדרגון בול סופר הם מופיעים כילדים קטנים.מפקד הוא רד הנמצא במסע שמטרתו שליטה עולמית. כוחותיו פושטים בעיירות ברחבי העולם. לאחר שגוקו הורס את הארגון, המדען הראשי שלו דוקטור גרו ממשיך במחקר על דמויות אנושיות מלאכותיות עוצמתיות המכונות אנדרואידים כשמטרתו נקמה.
המלך פיקולו: או Piccolo Daimaō ("מלך השדים הגדול פיקולו") ביפנית. יריב מרושע של גוקו, בניגוד לאחרים שהיה בהם משהו "חביב". נוצר כשהנמקיאן שהפך לאלוהות השומר של כדור הארץ טיהר עצמו רוחנית, והאנרגיה השלילית לבשה צורה פיזית לאחר שהודחה. לאחר שנוצר מגדיר עצמו כמלך השדים הגדול ומטיל אימה על העולם. נכלא על ידי מוטאיטו (המאסטר של מאסטר רושי ומסטר שן) בסיר אורז בטכניקת Mafū-ba הקטלנית ("חותם שד" או "גל הכלה הרשע"). לאחר ששוחרר על ידי פילאף, מנסה להרוג כל מי שיכול לאטום אותו שוב (כולל מאסטר רושי וצ'יאוצ'ו) ומשתמש בכדורי הדרגון בול כדי לשחזר את נעוריו לפני שמשמיד את שנרון, מה שהופך אותם לחסרי תועלת. בשלב הבא משתלט על ארמון מלך העולם ומבקש מהמלך להכריז עליו כיורשו. בקרב השני מול גוקו מפסיד. לפני מותו מחזיר את הביצה המכילה את גלגולו, פיקולו ג'וניור, כדי לנקום את נקמתו. בניו של המלך פיקולו: לפני פיקולו ג'וניור, המלך פיקולו יצר כמה צאצאים שיעזרו לו בתוכניותיו:
ראשון - פסנתר עוזר לו לגבש תוכניות עד שנהרג על ידי גוקו.
טמבורין (Tanbarin) - צד את המתמודדים של טורניר אמנויות הלחימה העולמי כדי למנוע מטכניקת האיטום להופיע מחדש. טמבורין הורג את קרילין ומכה ומחליש את גוקו מוחלש. עקב הפיזיולוגיה של הסאיין של גוקו, המכה הכמעט קטלנית מעלה את כוחו באופן דרמטי, וגוקו מאדה אותו עם קמחמהה במשחק חוזר.
סימבל השלישי (Shinbaru), נוצר כדי למצוא כדורי דרגון, אך נהרג ונאכל על ידי Yajirobe.
דראם הרביעי, Drum (Doramu), נוצר כדי להילחם ב-Tien Shinhan, אותו הוא מביס בקלות אך שגוקו מופיע ומוחץ את ראשו במכה אחת.
דמויות מסרטי ומסדרות צד ורשת

טורלס: סאיין שהיה חבר בצבא הסאיינים בכוח פריזה. פרש ויצא אל הקוסמוס עם קבוצת וזרים הידועה כחיל המוחצים של טורלס, וזה כדי לכבוש לעצמו כוכבי לכת. מת בסוף הסרט "דרגון בול עץ העוצמה" על ידי גוקו. בסופר דרגון בול הירוס חזר בסאגת יצירת היקום כדי לנקום בגוקו וקיבל בצורה מסתורית הילה מרושעת ואדומה שמחזקת אותו. בהמשך בסאגת מלחמת החלל והזמן החדשה בתוך היקום המזויף שפו יצר התחזק אף יותר וקיבל צורה מרושעת ומסתורית כנגד קאמבר ומקיטה עד שמקיטה מביס אותו ואת קאמבר ואומר לו בסופה לשמור על הגאווה הסאיינית שלו ולהמשיך להתחזק. חוזר בסאגת הקאישונית הגדולה של הזמן בשביל להשתתף בטורניר החלל והזמן שאיוס יצרה.
היקומים

יש 18 יקומים. לכל יקום יש יקום תאום, שני יקומים הם תאומים כאשר סכום מספרם הוא 13. מסופר כי זנו קם בוקר אחד עצבני והחליט להרוס שישה מהם, וכך נותרו 12 יקומים. במהלך טורניר העוצמה בסאגת הישרדות היקום, זנו מחק את כל היקומים שהשתתפו, חוץ מהיקום שנצח, יקום 7. נשארו 5 יקומים במולטיוורס. בסוף הטורניר אנדרואיד 17 ביקש מסופר שנרון להחזיר את היקומים שנמחקו וכך חזרו 7 יקומים שנמחקו בטורניר ועוד 6 שנמחקו ביום בו זנו היה עצבני.
היקומים > אלי ההרס

אלי ההרס הם בדרך כלל היצורים השניים בחוזקם ביקום שלהם, מיד לאחר המלאכים. תפקידם להשמיד ולהרוס כוכבי לכת, גזעים ואיומים שונים המעמידים בסכנה את רמת בני התמותה של היקום שלהם. הם הניגוד של אלי הקאיו: אלי הקאיו יוצרים ובוראים חיים בכוכבי הלכת, אלי ההרס הורסים אותם וזאת כדי לשמור על איזון. לכן אלי ההרס ואלי הקאיו קשורים ישותית. אם קאיו עליון ימות, גם אל ההרס שאליו הוא קשור ימות, ולהפך. שלא כמו המלאכים ואלי הקאיו השייכים לאותו המין, אלי ההרס נבדלים זה מזה בגזע אליו הם משתייכים והם הפכו לאלים לאחר שהיו בני תמותה.
איוון: אל ההרס של יקום 1. אל הרס מוצלח המבצע את תפקידו כראוי. בעל תשוקה חזקה והתלהבות. למרות המראה הרגוע קל מאוד להכעיס אותו.
הלס: אלת ההרס של יקום 2. הנקבה היחידה בין אלי ההרס. מקיימת יחסים טובים עם האל התאום שלה, פל.
מולה: אל ההרס של יקום 3. נמצא בתוך הרובוט שלו, מוסקו. מתקשר עם אחרים באמצעות צלילים אותם המלאך שלו מתרגם. לא ידוע הרבה על אישיותו, אך לפני שנמחק יחד עם היקום, הוא יצא מחליפת הרובוט שלו והודה למלאך (קמפרי) שלו על העזרה, והראה כי יש לו כבוד לקמפרי.
קיטלה: אל ההרס של יקום 4. עצלן במיוחד, בשונה מהאחרים אינו מתאמן או מבצע את תפקידו. מעדיף לשחק במשחקי וידאו ולאכול ג'אנק פוד. די אינטליגנטי, ערמומי ומניפולטיבי. מוכן לעשות הכול כדי לנצח, גם לרמות. חסר חמלה כלפי אחרים.
ערק: אל ההרס של יקום 5.
שאמפה: אל ההרס של יקום 6. אחיו התאום של אל ההרס בירוס מיקום 7. קיימת יריבות ארוכת שנים בין שני התאומים. הם מתקוטטים לעיתים קרובות, עוסקים בתחרויות אוכל ומלחמות פרוקסי. במהלך סאגת יקום 6 שאמפה מקיים טורניר לחימה - טורניר ההורסים. הוא מקים צוות של הלוחמים החזקים ביותר מיקום 6 שכולל: בוטמו, פרוסט, קאבה, היט ואוטו מגטה.
בירוס: אל ההרס של יקום 7. אל הרס חזק, בעל אופי ילדותי היכול להפוך לבוגר כהרף עין. אוהב אוכל (בעיקר של כדור הארץ) ונוהג לישון למשך עשרות שנים. אוהב להציג דומיננטיות, דורש לקבל את רצונו בלי לחשוב על אחרים. מזכיר במראהו את אנוביס (המיתולוגיה המצרית) שממנו הגיעה ההשראה לדמות.
ליקר: אל ההרס של יקום 8. מראה נוקשה, אופי עליז ונטייה להתרברב בעליונותו. בעל מידה של מוסר. חי כדי להרוס פגמים בבריאות של הקאי העליון וכל דבר אחר המוריד את רמת בני התמותה ביקום שלו. יש לו הערכה כלפי האהבה של היקום השני.
סידרה: אל ההרס של יקום 9. חסר החלטיות, לכן כמעט לא הורס. סידרה מאוד פסיבי ורגוע ביחס לשאר האלים. אינו שופט ומביע את דעתו על ההתנהגות בני התמותה כשהוא משמיד אותם.
רומסשי: אל ההרס של יקום 10. נמצא ביחסים טובים עם האל התאום - גוואס. עצלן יחסית, אינו אוהב להרוס כוכבי לכת - מוצא שזה כרוך ביותר מידי כאב. למרות האגו שלו ואופיו המוגזם והנלהב - יכול להיות רציני.
בלמוד: אל ההרס של יקום 11. דמוי אנוש דק באיפור ליצן. לא אוהב רוע. שאר אלי ההרס שניים בחוזקם למלאכים, בלמוד הוא השלישי בחוזקו, ג'ירן חזק ממנו. גאה בלוחמים ביקום שלו. טופו הוא המועמד שלו לאלוהי ההרס כשיפרוש. מקיים יחסים טובים עם האל התאום שלו, קאי. מלווה בדרך כלל על ידי המורה שלו לאמנויות הלחימה מרקריטה.
ג'ין: אל ההרס של יקום 12. אל מוכשר מאוד, מבצע את תפקידו ללא אפליה או היסוס. נראה בטוח וגאה בעצמו. כשמסתכלים על מעשיו ופעולתו אפשר לראות שהוא מתנהג בחוכמה ויש לו יכולת להסקת מסקנות.
פירושי שמות

רבים משמות הדמויות בסדרה הם משחקי מילים, מוטיב קומי חוזר ביצירותיו של אקירה טוריאמה.
סאיינים מאופיינים בשמות מתחום הירקות:
קאקארוטו (Kakaroto) – מהמילה Carrot, גזר.
ראדיץ (Raditz) – מהמילה Radish, צנונית.
נאפה (Nappa) – סוג של חסה יפנית.
ווג'יטה (Vegeta) – מהמילה Vegetable, ירק.
בארדוק (Bardock) – מהמילה Burduck, עשב מרפא.
ברולי (Broly) – מהמילה Broccoli, ברוקולי.
פאראגוס (Paragus) – מהמילה Asparagus, אספרגוס.
קאבה (Cabba) – מהמילה Cabbage, כרוב.
קאליפלה (Caulifla) – מהמילה Cauliflower כרובית.
קייל (Kale) – מהמילה Kale כרוב על.
רנסו (Renso) – מהמילה Spinace תרד.
קאמבר (camber) – מהמילה cucumber מלפפון.
משפחת בריף (משפחתה של בולמה) מאופיינת בשמות מתחום ההלבשה התחתונה:
בולמה (Bulma) – מהמילה
Bloomers, מכנסי נשים.
טראנקס (Trunks) – מכנסי גברים קצרים.
ברה (Bra) – חזייה.
דוקטור בריפ (Dr. Brief) – תחתוני גברים.
טייץ (אחותה של בולמה) - מכנסיים צמודים דקים.
משפחתו של פריזה מאופיינת בשמות הקשורים לקור:
פריזה (Frieza) – מהמילה Freezer, מקפיא.
קולד (King Cold) – קר.
קולר (Cooler) – מהמילה Cooler, מקרר.
צ'ילד (Chilld) – מהמילה Chilld, מקורר/מצונן.
וכן גם מקבילו של פריזה מיקום שש "פרוסט" – כפור
משפחתו של גוקו:
סון גוקו (Goku) – שומר שמיים.
צ'י צ'י (Chi chi) – אמנות לחימה ששמה צ'י צ'י.
סון גוהאן (Gohan) – שומר אורז/שומר ארוחה.
סון גוטן (Goten) – שומר גן עדן.
חברי צבא הסרט האדום מאופיינים בשמות מתחום הצבעים:
קומנדר רד – אדום
קפטן סילוור – כסף
קפטן ווייט – לבן
קפטן בלו – כחול
קפטן ילו – צהוב
קומנדר בלאק – שחור
בו ויוצריו מאופיינים בשמות מתוך השיר "Bibbidi-Bobbidi-Boo" מהסרט "סינדרלה" של וולט דיסני:
ביבידי (Bibidi) – אבא של באבידי, היוצר של בו.
באבידי (Babidi) – הבן של ביבידי והאחראי לשחרורו של בו.
אלי ההרס מאופיינים בשמות של משקאות אלכוהוליים
איוון (Ivan) – מהמילה Wine (יין)
הלס (Helles) – מהמילה Helles (בירת לאגר גרמנית)
מוסקו (Mosco) – מהמילה Moscow mule (הקוקטייל מוסקו מיול)
קיטלה (Quitela) מהמילה Tequila (טקילה)
ערק (Arak) מהמילה arak (ערק)
שאמפה (Champa) מהמילה champagne (שמפניה)
בירוס (Beerus) מהמילה beer (בירה)
ליקר (Liquir) מהמילה liqueur (ליקר)
סידרה (Sidra) מהמילה Cider (סיידר)
רומוש (Rumoosh) מהמילה rum (רום)
ורמוד (Vermoud) מהמילה Vermouth (ורמוט)
ג'ין (Geen) מהמילה gin (ג'ין)
גם המלאכים, כמו אלי ההרס מאופיינים בשמות מתחום משקאות האלכוהול
אוואמו (Awamo) מהמילה Awamori אוואמורי (משקה אלכוהולי הנפוץ ביפן)
סאוור (Sour) מהמילה Sour (קוקטיילי סאוור)
קמפרי (Campari) מהמילה Campari (קמפרי)
קוניאק (Cognac) מהמילה Cognac (קוניאק)
קוקטייל (Cukatail) מהמילה cocktail (קוקטייל)
ואדוס (Vados) מהמילה Calvados (קלבדוס)
וויס (Whis) מהמילה Whisky (וויסקי)
קורן (Korn) מהמילה Korn/Kornbrand (קורן, משקה מזוקק גרמני)
מואיטו (Mojito) מהמילה Mohito (מוחיטו)
קאס (Cus) מהמילה Kuusuu קוסו (אוואמורי מיושן)
מרקריטה (Marcarita) מהמילה Margarita (מרגריטה)
מרטינו (Martinu) מהמילה Martini (מרטיני)
הערות שוליים

↑  אקירה טוריאמה, יוצר "דרגון בול", הלך לעולמו בגיל 68, באתר ynet, 8 במרץ 2024
↑  Dragon Ball: The Return of Son Goku and Friends! (Video 2008) ⭐ 7.0 | Animation, Short, Action (באנגלית אמריקאית), נבדק ב-2024-06-09
↑  Burduck (אנ') בוויקיפדיה האנגלית
↑  התייחסות ישירה לכך ניתן למצוא בסרט הראשון בו הופיע ברולי: קאמה סנין מלגלג על ברולי ומכנה אותו "ברוקולי".
| דרגון בול מאת אקירה טוריאמה |
| --- | --- | --- |
| מאנגה | דרגון בול (1984–1995) • דרגון בול סופר (2015–2024) |  |
| אנימה/ סדרות טלוויזיה | דרגון בול (1986–1989) • דרגון בול Z ‏(1989–1996) (דרגון בול Kai ‏(2009–2011; 2014–2015)) • דרגון בול GT ‏(1996–1997) • דרגון בול סופר (2015–2018) • דרגון בול דאימה (2024–הווה) |  |
| סדרות רשת | סופר דרגון בול גיבורים (2018–הווה) |  |
| ספיישלים לטלוויזיה | בארדוק אבא של גוקו (1990) • ההיסטוריה של טראנקס (1993) • מורשתו של גיבור (1997) • לופי X טוריקו X גוקו (2013) |  |
| סרטים ל-DVD | העולם של דרגון בול זי (2000) • התכנית להשמדת הסאיינים (חלק א', חלק ב') |  |
| סרטים קצרים | גוקו והחברים חוזרים (2008) • הפרק של בארדוק (2010) • התכנית להשמדת הסופר סאיינים (רימייק) (2010) |  |
| דרגון בול - סרטים | האגדה של שנרון (1986) • היפהפייה הנרדמת בטירת השטן (1987) • הרפתקה מיסטית (1988) • החזק מנצח (1996) |  |
| דרגון בול Z - סרטים | האזור המת (1989) • החזק בעולם (1990) • עץ העוצמה (1990) • הלורד סלאג (1991) • נקמתו של קולר (1991) • שובו של קולר (1992) • סופר אנדרואיד 13 (1992) • ברולי: הסופר סאייה האגדי (1993) • בוז'אק - שודד הגלקסיה (1993) • ברולי: השיבה (1994) • ביו-ברולי (1994) • מיזוג חדש נולד (1995) • אגרוף הדרקון של סון גוקו (1995) • קרב האלים (2013) • תחייתו של פ' (2015) |  |
| דרגון בול סופר - סרטים | ברולי (2018) • סופר הירו (2022) |  |
| דמויות | סון גוקו • פיקורו • סון גוהאן • מקיטה • פריז • סל • מאסטר רושי |  |
| משחקי וידאו | בודוקאי • בודוקאי טנקאיצ'י • זינוברס • זינוברס 2 • Dragon Ball FighterZ • קאקארוט |  |
| סרטי לייב אקשן | דרגון בול: אבולוציה (2009) |  |
מייקל מקין

| --- | --- |

 לידה:  17 באוקטובר 1947 (בן 77) ניו יורק, ניו יורק, ארצות הברית 
 מדינה:  ארצות הברית ארצות הברית
 תקופת הפעילות:  מ-1973 
 מקום לימודים:  אוניברסיטת קרנגי מלון  תיכון נורת' שור 
 בן או בת זוג:  אנט אוטול (1999–?) 
 פרסים והוקרה:  פרס גראמי לשיר הטוב ביותר שנכתב עבור מדיה חזותית
 https://michaelmckean.com/
 פרופיל ב-IMDb
 
מייקל ג'ון מקין (באנגלית: Michael John McKean; נולד ב-17 באוקטובר 1947) הוא מוזיקאי, שחקן, מדבב וקומיקאי אמריקאי. נודע בעיקר במשחקו כסולן הלהקה בסרט "ספיינל טאפ" וכעורך הדין צ'ארלס מקגיל, אחיו של גיבור הסדרה ג'ימי מקגיל (סול גודמן), בסדרת הטלוויזיה "סמוך על סול".
ביוגרפיה

מקין נולד בניו יורק לרות', ספרנית, וגילברט, ממייסדי חברת התקליטים "דקה". הוא גדל בעיירה סי קליף (אנ') שבמחוז נסאו על האי לונג איילנד שבמדינת ניו יורק.
ב-1967 היה חבר בלהקת הבארוק פופ "The Left Banke" (אנ').
ב-1970 נישא לסוזן ראסל. מקיין וראסל הביאו לעולם שני ילדים והתגרשו ב-1993.
ב-1999 נישא לזמרת-היוצרת והשחקנית אנט אוטול.
ב-2004 זכה השיר "A Mighty Wind" שכתב יחד עם יוג'ין לוי וכריסטופר גסט (אנ') בפרס גראמי בקטגוריית "השיר הטוב ביותר שנכתב עבור מדיה חזותית" (אנ').
בשנת 2025 מקין כיכב בהפקה של המחזה גלנגרי גלן רוס (אנ') בברודווי החל ממרץ 2025. ההפקה מתוכננת להסתיים ב-14 ביוני 2025.